input: EUROPOS VADOVŲ TARYBOS SPRENDIMAS
  2014 m. birželio 27 d.
  kuriuo Europos Parlamentui siūlomas kandidatas į Europos Komisijos pirmininkus
  (2014/414/ES)
  EUROPOS VADOVŲ TARYBA,
  atsižvelgdama į Europos Sąjungos sutartį, ypač į jos 17 straipsnio 7 dalį,
  kadangi:
  (1)
  Europos Sąjungos sutarties 17 straipsnio 7 dalyje nustatyta, kad atsižvelgdama į Europos Parlamento rinkimus ir atitinkamai pasikonsultavusi, Europos Vadovų Taryba, spręsdama kvalifikuota balsų dauguma, siūlo Europos Parlamentui kandidatą į Europos Komisijos pirmininkus;
  (2)
  vadovaujantis Tarybos sprendimu 2013/299/ES, Euratomas (1), Europos Parlamento rinkimai buvo surengti 2014 m. gegužės 22-25 d.;
  (3)
  vadovaujantis Deklaracija Nr. 11, pridėta prie Tarpvyriausybinės konferencijos, kurioje buvo priimta Lisabonos sutartis, Baigiamojo akto, Europos Parlamento ir Europos Vadovų Tarybos atstovai surengė būtinas konsultacijas;
  (4)
  todėl Europos Parlamentui turėtų būti pasiūlytas kandidatas į Europos Komisijos pirmininkus,
  PRIĖMĖ ŠĮ SPRENDIMĄ:
  1 straipsnis
  Europos Parlamentui kandidatu į Europos Komisijos pirmininkus siūlomas Jean-Claude JUNCKER.
  2 straipsnis
  Šis sprendimas perduodamas Europos Parlamentui.
  3 straipsnis
  Šis sprendimas skelbiamas Europos Sąjungos oficialiajame leidinyje.
  Priimta Briuselyje 2014 m. birželio 27 d.